চিত্তরঞ্জন সুতার

চিত্তরঞ্জন সুতার (২৩ মার্চ ১৯২৮ - ২৭ নভেম্বর ২০০২) একজন বাংলাদেশী রাজনীতিবিদ, যিনি বাকেরগঞ্জ-১৪ (বর্তমানে পিরোজপুর-১) থেকে বাংলাদেশের সংসদ সদস্য ছিলেন।

 প্রাথমিক জীবন 
চিত্তরঞ্জন সুতার ১৯২৮ সালে ২৩ মার্চ বাকেরগঞ্জ জেলার (বর্তমানে পিরোজপুর জেলা) স্বরূপকাঠি উপজেলার ব্যাসকাঠি গ্রামে জন্মগ্রহণ করেন। তার পিতা ললিত কুমার সুতার ও মাতা বেলোকা সুন্দরী এবং দাম্পত্য সঙ্গী মঞ্জুশ্রী সেন। তিনি কলকাতা বিশ্ববিদ্যালয় থেকে বিএ ডিগ্রি অর্জন করেন।

 কর্মজীবন 
তিনি ১৯৫৪ সালে পূর্ব পাকিস্তানের প্রাদেশিক পরিষদে নির্বাচিত হন । সুতার ছিলেন একজন আওয়ামী লীগ রাজনীতিবিদ, বাংলাদেশের স্বাধীনতা যুদ্ধের সময় ভারত সরকার এবং মুজিবনগর সরকারের মধ্যে যোগাযোগকারী হিসেবে কাজ করার জন্য তাকে ভারতে পাঠানো হয়েছিল। সেখানে তিনি কলকাতায় অবস্থান করেছিলেন। ১৯৭৫ সালে শেখ মুজিবুর রহমানের হত্যার শিকার হলে তিনি বাংলাদেশ ত্যাগ করে। বাংলাদেশ রাইফেলসের মহাপরিচালক মেজর জেনারেল জাহাঙ্গীর আলম চৌধুরী তার বিরুদ্ধে বীরবঙ্গ নামক একটি বিদ্রোহী গোষ্ঠীর নেতৃত্ব দেওয়ার অভিযোগ করেছেন।

 মৃত্যু 
চিত্তরঞ্জন সুতার ২৭ নভেম্বর ২০০২ ভারতের রাজধানী নয়াদিল্লিতে মৃত্যুবরণ করেন।

 তথ্যসূত্র 

বিষয়শ্রেণী:১৯২৮-এ জন্ম
বিষয়শ্রেণী:২০০২-এ মৃত্যু
বিষয়শ্রেণী:পিরোজপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশী হিন্দু
বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বিষয়শ্রেণী:কলকাতার ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:নেছারাবাদ উপজেলার ব্যক্তি
বিষয়শ্রেণী:পূর্ববঙ্গ আইনসভার সদস্য ১৯৫৪-১৯৫৮
বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী